jkorsvik/nowiki_second_scrape_merged huggingface dataset:
Liten vepseblomsterflue

Liten vepseblomsterflue (Chrysotoxum arcuatum) er en middelstor flue som tilhører familien blomsterfluene.  Den finnes over hele Norge unntatt i høyfjellet.


== Utseende ==
En middelsstor (10-12 mm), tettbygd, gul og svart blomsterflue. Som hos andre Chrysotoxum-arter er antennene forholdsvis lange, lenger enn hodet. Arten kan kjennes på den runde bakkroppen kombinert med forholdsvis liten kroppsstørrelse. Hodet er stort og bredt, fasettøynene har fine, lysbrune hår og møtes i pannen hos hannene. Ansiktet er nesten flatt, med en svak midtbule, klart gult med svart midtstripe. Antennene er mørke, særlig det tredje leddet er forlenget, dette er lengre enn de to innerste leddene til sammen. Thorax er blankt svart med to grå lengdestriper i de fremre to tredjedelene, på sidene med gule sidestriper som er avbrutt over vingefestet. Scutellum er gult med svart spiss. Bakkroppen er kort oval, nesten kulerund, svart med gule hår. Det andre, tredje og fjerde leddet har gule striper som går fra sidekanten i en bue fremover, disse er avbrutt i midten. Det tredje og fjerde leddet har dessuten gul bakkant. Beina er gule og slanke. Vingene er glassklare med brun forkant.


== Levevis ==
Larvene lever av rotlevende bladlus, disse voktes gjerne av maur. De voksne fluene kan finnes fra mai til september og besøker mange slags blomster. Disse fluene treffer man helst ved bar- eller blandingsskoger. 


== Utbredelse ==
Denne vidt utbredte arten finnes over mesteparten av den palearktiske sone.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten vepseblomsterfluer, Chrysotoxum Meigen, 1803
liten vepseblomsterflue, Chrysotoxum arcuatum (Linnaeus, 1758) (synonym Chrysotoxum fasciatum (Müller, 1764))


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) liten vepseblomsterflue i Encyclopedia of Life 
(en) liten vepseblomsterflue i Global Biodiversity Information Facility 
(no) liten vepseblomsterflue hos Artsdatabanken 
(sv) liten vepseblomsterflue hos Dyntaxa 
(en) liten vepseblomsterflue hos NCBI 
(en) Kategori:Chrysotoxum arcuatum – bilder, video eller lyd på Wikimedia Commons 
(en) Chrysotoxum arcuatum – galleri av bilder, video eller lyd på Wikimedia Commons
Tobåndet vepseblomsterflue

Tobåndet vepseblomsterflue (Chrysotoxum bicinctum) er en middelstor flue som tilhører familien blomsterfluene. Den finnes langs kysten til Nordland i Norge.


== Utseende ==
En middelsstor (10-13 mm), forholdsvis slank, lysgul og svart blomsterflue. Som hos andre Chrysotoxum-arter er antennene forholdsvis lange, lenger enn hodet. Arten kan kjennes på de kontrastrike tegningene og forholdsvis smal kroppsform. Hodet er stort og bredt, fasettøynene har fine, lysgrå hår og møtes i pannen hos hannene. Ansiktet er nesten flatt, med en svak midtbule, klart gult med svart midtstripe. Antennene er mørke, alle tre ledd er forlenget, det tredje leddet er kortere enn de to innerste leddene til sammen. Thorax er blankt svart med to grå lengdestriper i de fremre to tredjedelene, på sidene med gule sidestriper som er avbrutt over vingefestet. Scutellum er svart med gul bakkant. Bakkroppen er lang oval, svart med gule hår. Det andre leddet har er par lysgule, trekantede flekker som nesten møtes i midten. Det tredje leddet er helt svart. Det fjerde leddet har et par smale, rektangulære, lysgule tverrflekker som nesten møtes i midten. Beina er gule, bortsett fra de mørke baklårene, og slanke. Vingene er glassklare med brun forkant og en stor, mørkbrun flekk nær vingespissen.


== Levevis ==
Larvene lever trolig av rotlevende bladlus, disse voktes gjerne av maur. De voksne fluene kan finnes fra mai til september og besøker mange slags blomster. Disse fluene treffer man helst ved løv- eller blandingsskoger og ved ferskvann. 


== Utbredelse ==
Denne vidt utbredte arten finnes over mesteparten av den palearktiske sone.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten vepseblomsterfluer, Chrysotoxum Meigen, 1803
tobåndet vepseblomsterflue, Chrysotoxum bicinctum (Linnaeus, 1758)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) tobåndet vepseblomsterflue i Encyclopedia of Life 
(en) tobåndet vepseblomsterflue i Global Biodiversity Information Facility 
(no) tobåndet vepseblomsterflue hos Artsdatabanken 
(sv) tobåndet vepseblomsterflue hos Dyntaxa 
(en) tobåndet vepseblomsterflue hos Fauna Europaea 
(en) tobåndet vepseblomsterflue hos NCBI 
(en) Kategori:Chrysotoxum bicinctum – bilder, video eller lyd på Wikimedia Commons
Furuskogblomsterflue

Furuskogblomsterflue (Dasysyrphus pinastri) er en middelstor flue som tilhører familien blomsterfluene. Den er en vanlig blomsterflueart i Norge om sommeren, som ser ut til å finnes der det vokser barskog.


== Utseende ==
En middelsstor (8-11 mm), gul og svart blomsterflue. Fasettøynene er ganske kraftig hårete. Antennene er korte og helmørke. Ansiktet er gult med lyse hår og en svart midtstripe. Thorax er litt matt svart uten lyse striper. Scutellum er mørkgult. Bakkroppen er svart med tre par gule, kommaformede flekker. Vingene er glassklare med lysbrunt vingemerke.


== Levevis ==
Larvene lever av bladlus på bartrær, sjeldnere på løvtrær. Disse fluene finner man særlig i og ved barskog. De besøker mange slags blomster, og flyr i mai-august.


== Utbredelse ==
Denne vidt utbredte arten finnes over mesteparten av den palearktiske sone, dessuten i Nord-Amerika. I Norge ser den ut til å finnes de fleste steder der det vokser barskog, men mangle i deler av Vestlandet og Nord-Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten skogblomsterfluer, Dasysyrphus Enderlein, 1938
furuskogblomsterflue, Dasysyrphus pinastri (DeGeer, 1776)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) furuskogblomsterflue i Encyclopedia of Life 
(en) furuskogblomsterflue i Global Biodiversity Information Facility 
(no) furuskogblomsterflue hos Artsdatabanken 
(sv) furuskogblomsterflue hos Dyntaxa 
(en) furuskogblomsterflue hos Fauna Europaea 
(en) furuskogblomsterflue hos ITIS 
(en) furuskogblomsterflue hos NCBI 
Bilde av arten
Trebåndet skogblomsterflue

Trebåndet skogblomsterflue (Dasysyrphus tricinctus) er en middelstor flue som tilhører familien blomsterfluene. Den er en vanlig blomsterflueart i mesteparten av Norge om sommeren.


== Utseende ==
En middelsstor (8-11 mm), gul og svart blomsterflue. Fasettøynene er ganske kraftig hårete. Antennene er korte og helmørke. Ansiktet er lysgult med for det meste lyse hår og en svart midtstripe og munnkant. Thorax er litt matt svart uten lyse striper. Scutellum er mørkgult. Bakkroppen er svart med tre par lysgule tverrflekker, det første paret ganske små, det andre paret kraftige og vanligvis sammenvokst til et tverrbånd, det tredje paret ganske smale. Beina er mørkt gulbrune. Vingene er glassklare med mørkbrunt vingemerke.


== Levevis ==
Larvene lever av bladlus på løvtrær, men den kan også spise bladvepslarver og sommerfugl-larver. Disse fluene finner man særlig i og ved skog. De besøker mange slags blomster, og flyr i mai-september. Arten har trolig to generasjoner hver sommer.


== Utbredelse ==
Denne vidt utbredte arten finnes over mesteparten av den palearktiske sone. I Norge ser den ut til å finnes over det meste av landet, men mangler eller er sjelden i deler av Nordvestlandet og Nord-Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten skogblomsterfluer, Dasysyrphus Enderlein, 1938
trebåndet skogblomsterflue, Dasysyrphus tricinctus (Fallén, 1817)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) trebåndet skogblomsterflue i Encyclopedia of Life 
(en) trebåndet skogblomsterflue i Global Biodiversity Information Facility 
(no) trebåndet skogblomsterflue hos Artsdatabanken 
(sv) trebåndet skogblomsterflue hos Dyntaxa 
(en) trebåndet skogblomsterflue hos Fauna Europaea 
(en) trebåndet skogblomsterflue hos NCBI 
(en) Kategori:Dasysyrphus tricinctus – bilder, video eller lyd på Wikimedia Commons 
(en) Dasysyrphus tricinctus – galleri av bilder, video eller lyd på Wikimedia Commons
Jernbanelinjen Lersøen–Østerport

Jernbanelinjen Lersøen–Østerport er en dansk jernbanestrekning mellom Bispebjerg og Østerport. Den ble bygget som godsforbindelse mellom Ringbanen og Kystbanen.


== Linjekart ==


== Litteratur ==
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
Banedanmark Netredegørelsen 2014 Bilag 3.1A Baner i Danmark
Praktskogblomsterflue

Praktskogblomsterflue (Dasysyrphus venustus) er en middelstor flue som tilhører familien blomsterfluene.  Den er en vanlig blomsterflueart i mesteparten av Norge om sommeren.


== Utseende ==
En middelsstor (7-10 mm), gul og svart blomsterflue. Fasettøynene er ganske kraftig hårete. Antennene er litt forlengede og brungule. Ansiktet er lysgult med for det meste lyse hår og en svart midtstripe og munnkant. Thorax er litt matt svart uten lyse striper. Scutellum er mørkgult. Bakkroppen er svart med tre par gule, mer eller mindre kommaformede flekker. Beina er mørkt gulbrune. Vingene er glassklare med brunt vingemerke.


== Levevis ==
Larvene lever av bladlus på trær og busker. Disse fluene finner man særlig i og ved skog. De besøker mange slags blomster, og flyr i mai-september. 


== Utbredelse ==
Denne vidt utbredte arten finnes over mesteparten av den palearktiske sone og i Nord-Amerika. I Norge ser den ut til å finnes over det meste av landet, men mangler eller er sjelden i deler av Nordvestlandet og Nord-Norge.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten skogblomsterfluer, Dasysyrphus Enderlein, 1938
praktskogblomsterflue, Dasysyrphus venustus (Meigen, 1822)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) praktskogblomsterflue i Encyclopedia of Life 
(en) praktskogblomsterflue i Global Biodiversity Information Facility 
(no) praktskogblomsterflue hos Artsdatabanken 
(sv) praktskogblomsterflue hos Dyntaxa 
(en) praktskogblomsterflue hos Fauna Europaea 
(en) praktskogblomsterflue hos ITIS 
(en) praktskogblomsterflue hos NCBI 
(en) Kategori:Dasysyrphus venustus – bilder, video eller lyd på Wikimedia Commons 
(en) Dasysyrphus venustus – galleri av bilder, video eller lyd på Wikimedia Commons
Bølgebåndet markblomsterflue

Bølgebåndet markblomsterflue (Eupeodes bucculatus) er en middelstor flue som tilhører familien blomsterfluene. Den er funnet spredt over hele Norge, men er ikke spesielt tallrik.


== Utseende ==
En middelsstor (8–11 mm), gul og svart blomsterflue. Kroppsbygningen er litt slank. Fasettøynene er nakne, antennene korte og mørkgule. Ansiktet er mest gult, men kinnene, munnkanten og av og til også midtstripen er svarte. Thorax er blankt svart, med gule hår på sidene. Scutellum er grågult med gule hår. Bakkroppen er langt oval, med tre par store, gule flekker, disse går ikke helt ut til sidekanten og er oftest sammenvokst i midten.  Beina er gulbrune, vingene glassklare med lysbrunt vingemerke.


== Levevis ==
Larvene lever av bladlus. De voksne fluene kan finnes fra mai til september og besøker mange slags blomster. Arten finnes helst på forholdsvis åpne områder der det er enkelte løvtrær. De flyr godt, men vandrer trolig ikke så mye som noen av de andre Eupeodes-artene.


== Utbredelse ==
Denne arten finnes over mesteparten av Europa og i Øst-Sibir, men synes å mangle i de vestlige delene av asiatisk Russland. I Norge er den funnet over det meste av landet, men er ikke tallrik.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten markblomsterfluer, Eupeodes Osten Sacken, 1877
bølgebåndet markblomsterflue, Eupeodes bucculatus (Rondani, 1857)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) bølgebåndet markblomsterflue i Encyclopedia of Life 
(en) bølgebåndet markblomsterflue i Global Biodiversity Information Facility 
(no) bølgebåndet markblomsterflue hos Artsdatabanken 
(sv) bølgebåndet markblomsterflue hos Dyntaxa 
(en) bølgebåndet markblomsterflue hos Fauna Europaea 
(en) bølgebåndet markblomsterflue hos NCBI 
(en) Kategori:Eupeodes bucculatus – bilder, video eller lyd på Wikimedia Commons 
Bilde av arten
Almar Heggen

Almar Gunvald Heggen (født 25. mai 1933 i Valldal, død 22. oktober 2014 i Oppegård) var en norsk operasanger (solist/bass) som bygget sin karriere i Tyskland.
Almar Heggen ble født på gården Heggen i Valldal innerst på Sunnmøre. Han var yngstemann av seks søsken i en musikalsk familie og lærte tidlig å spille fiolin og piano. I 1950 begynte han klaverstudier ved Musikkonservatoriet i Oslo og avla senere også kordirigenteksamen. Stemmebegavelsen ble oppdaget under musikkstudiene ved en tilfeldighet, og han startet i sanglære hos Morten Vatn i 1954. Han debuterte i 1957 i Matteus-pasjonen med Ingrid Bjoner ved det Norsk Operaselskap. Samme år fikk han tildelt stipend og reiste til Tyskland for å studere hos professor Paul Lohmann i Wiesbaden og hos Clemens Kaiser-Breme ved Folkwangschule i Essen.
Han fikk sitt første engasjement ved Opernhaus Wuppertal (1959–60), deretter i:

Deutsche Oper Berlin (1960–61)
Theater Freiburg (1961–64)
Hessisches Staatstheater Wiesbaden (1964–66)
Staatstheater Nürnberg (1966–69)Heggen sang dessuten konserter og gjestespill ved flere scener i Europa, blant annet München, Frankfurt am Main, Düsseldorf, Köln, Wien, Dublin, Roma, København og Stockholm.Fra 1969 til 1986 var han fast solist ved Den Norske Opera i Oslo og drev utstrakt konsert- og turnévirksomhet rundt i landet.
Heggen sang over 40 roller, deriblant:

Absalon i "Anne Pedersdotter" av Edvard Fliflet Bræin
Sarastro i "Tryllefløyten" av Wolfgang Amadeus Mozart
Osmin i "Bortførelsen" av Mozart
Sparafucile i Rigoletto  av Giuseppe Verdi
Baron Ochs i "Rosenkavaleren" av Richard Strauss
Pimen i Musorgskijs  Boris Godunov
Storinkvisitoren i Verdis "Don Carlos"
Snekker Engstrand i "Gespenster" (Gengangere av Henrik Ibsen) av Antonio Bibalosamt de fleste store bassrollene i Wagner-operaene, blant annet

Landgraf von Thüringen i "Tannhäuser",
König Heinrich i "Lohengrin",
Nibelungenringen:
Fafner i "Rheingold"
Hunding i "Walkyrien"
Wotan i "Siegfried"
Hagen i GötterdämmerungAlmar Heggen var bosatt i Oppegård.


== Referanser ==
Jeremy Booker

Jeremy Booker (født 8. november 1986 i Ajax) er en canadisk kjelkehockeyspiller. Han lider av ryggmargsbrokk.
Han har spilt kjelkehockey siden han var 10 år gammel, for Whitby Steelhawks. Han ble lagets MVP i 2001-02-sesongen, og har spilt på Canadas landslag siden 2002. I sin første landslagskamp scoret han hat trick. Ved siden av å spille som aktiv deltar han i programmet «Fitness Friends», der han snakker om kjelkehockey for barn på skoler. 


== Meritter ==
Paralympiske vinterleker 2010
4.-plassParalympiske vinterleker 2006
GullWorld cup i kjelkehockey 2005
SølvVM i kjelkehockey 2004
4.-plass


== Eksterne lenker ==
Profil hos den canadiske paralympiske komité
Profil på Vancouver 2010
Morten Vatn

Morten Vatn
(født 27. juni 1908 i Inderøy,
død 10. november 1970)
var en norsk operasanger (bass).
Etter å ha gått ved Sund Folkehøgskole,  spilt varierte instrument i diverse
lokale band, og endog turnert med Hans Solum, 
studerte han ved Trondhjems Musikskole 1927-28, før han gikk til
Musikkonservatoriet i Oslo der han lærte 
sang hos Arne van Erpecum Sem og orgel hos Arild Sandvold.
Han debuterte i Universitetets Aula (1932) og fikk
synge i radioen i alle nordiske land.  Med sin nygifte kone
reiste han med stipend til Berlin i 1936, men kom tilbake
og sang med Arild Sandvold i 1937 og i 1938 ved
Dronning Mauds kiste.  Under den andre verdenskrig dirigerte
han masse.
Senere var han lærer ved diverse av hovedstadens musikkskoler, samt 
ved Institutt for musikk og teater ved
Universitetet i Oslo.


== Referanser ==
ROKS «Cheonan» (PCC-772)

ROKS «Cheonan» var en sørkoreansk korvett i Pohang-klassen. Korvetten sank den 26. mars 2010 etter å ha blitt delt i to av en eksplosjon. Sørkoreanske myndigheter har lagt fram en rapport viser at fartøyet ble torpedert av en ubåt i Yeono-klassen fra Nord-Korea. Hendelsen skjedde nær Baengnyeongøya, like sør for den nordlige grenselinja.


== Referanser ==


== Litteratur ==
Stephen Saunders RN, red. (2004). Jane's Fighting Ships 2004-2005 (107 utg.). Jane’s Information Group Limited. s. 429. ISBN 0-7106-2623-1. 


== Eksterne lenker ==
(en) ROKS Cheonan (PCC-772) – kategori av bilder, video eller lyd på Commons 
Den kalde krigens barn (Bakgrunn fra NRK)
Alex Rasmussen

Alex Nicki Sylvest Rasmussen (født 9. juni 1984) er en dansk bane- og landeveissyklist. Han har fire VM-gull og ett OL-sølv i banesykling.
Han debuterte som profesjonell landeveissyklist i 2009-sesongen for Team Saxo Bank.
I 2012 ble han utestengt i 18 måneder for å ikke ha overholdt meldeplikten og mistet plassen på Garmin-Sharp.. Da han var tilbake etter suspensjonen i mars 2013, skrev han ny kontrakt med Garmin-Sharp.


== Referanser ==


== Eksterne lenker ==
(en) Alex Rasmussen – kategori av bilder, video eller lyd på Commons 
(en) Alex Rasmussen – Olympedia 
(en) Alex Rasmussen – Sports-Reference (OL-resultater – arkivert) 
(en) Alex Rasmussen – ProCyclingStats 
(en) Alex Rasmussen – Cycling Archives 
(en) Alex Rasmussen – Cycling Quotient 
(en) Alex Rasmussen – CycleBase 
(en) Alex Rasmussen – TheSports.org
Breibåndet markblomsterflue

Breibåndet markblomsterflue (Eupeodes latifasciatus) er en middelstor flue som tilhører familien blomsterfluene.  Den finnes over hele Norge.


== Utseende ==
En middelsstor (6-10 mm), tettbygd, gul og svart blomsterflue. Arten ligner mye på vanlig markblomsterflue (Eupeodes corollae), men kan vanligvis kjennes på at de gule flekkene på bakkroppen er større. Kroppsbygningen er ganske bred, særlig hos hannene. Fasettøynene er nakne, antennene korte og brune. Ansiktet er gult. Thorax er blankt svart, med gule hår på sidene. Scutellum er grågult med gule hår. Bakkroppen ganske kort og bred, med tre par store, gule flekker, disse går ikke utover sidekanten og er nesten alltid sammenvokst i midten. Beina er mørkgule og forholdsvis korte, vingene glassklare med brunt vingemerke.


== Levevis ==
Larvene lever av bladlus. De voksne fluene kan finnes fra mai til september og besøker mange slags blomster. 


== Utbredelse ==
Denne vidt utbredte arten finnes over mesteparten av den palearktiske sone og i store deler av Nord-Amerika. I Norge finnes dne over hele landet.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
blomsterfluer (Syrphidae)
underfamilie Syrphinae
gruppe Syrphini
slekten markblomsterfluer, Eupeodes Osten Sacken, 1877
breibåndet markblomsterflue, Eupeodes latifasciatus (Macquart, 1829)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5


== Eksterne lenker ==
(en) breibåndet markblomsterflue i Encyclopedia of Life 
(en) breibåndet markblomsterflue i Global Biodiversity Information Facility 
(no) breibåndet markblomsterflue hos Artsdatabanken 
(sv) breibåndet markblomsterflue hos Dyntaxa 
(en) breibåndet markblomsterflue hos Fauna Europaea 
(en) breibåndet markblomsterflue hos ITIS 
(en) breibåndet markblomsterflue hos NCBI 
(en) Kategori:Eupeodes latifasciatus – bilder, video eller lyd på Wikimedia Commons 
(en) Eupeodes latifasciatus – galleri av bilder, video eller lyd på Wikimedia Commons
De Venders og Gothers konge

De Venders og Gothers konge («vendernes og goternes konge») var en kongetittel brukt av danske og svenske kongelige fra middelalderen frem til 1970-tallet.
For eksempel titulerte Christian IV av Danmark og Norge seg «Konge av Danmark og Norge, de Vender og Gothers, Hertug til Slesvig, Holsten, Stormarn og Dietmarsken, Greve til Oldenburg og Delmenhorst», mens Gustav Vasa var «Sveriges, Götis och Vendes konungh». «De Venders og Gothers»-leddet gikk ut av den danske kongetittelen i 1972, mens «Götis och Vendes» gikk ut av den svenske i 1973.
«Venders»-delen av tittelen henspeilte på venderne, en slavisk folkegruppe Valdemar II av Danmark beseiret på 1200-tallet. Svenskene hadde derimot ingen reell begrunnelse for å titulere seg «vendernes konge», men i etterspillet av Kalmarunionens oppløsning var både svenskene og danskene glade i å tillegge seg ekstra titler for å matche erkefienden i pomp og prakt. «Gothers» konge hadde en noe forskjellig mening i de to landene; der den i Danmark viste til Gotland – dansk frem til 1645 – viste den i Sverige også til Götaland, som utgjorde den andre delen av goternes mytologiske hjemland.


== Referanser ==


== Eksterne lenker ==
de goters konge, Den store danske
Jean Labonté

Jean Labonté (født 28. januar 1969 i Hull i Québec) er en canadisk kjelkehockeyspiller. Han fikk diagnosen beinkreft da han var 17 år gammel, og amputerte foten over kneet da han var 20 år gammel. 
Han har spilt på Canadas landslag siden 1996, og ble utnevnt til lagkaptein i 2007-08-sesongen. Ved Paralympics 2010 var han flaggbærer for Canada. 


== Meritter ==
Paralympiske vinterleker 2010
4.-plassVM i kjelkehockey 2009
BronseVM i kjelkehockey 2008
GullParalympiske vinterleker 2006
GullWorld cup i kjelkehockey 2005
SølvVM i kjelkehockey 2004
4.-plassParalympiske vinterleker 2002
4.-plassVM i kjelkehockey 2000
Gull (2-1 over Norge)Paralympiske vinterleker 1998
SølvVM i kjelkehockey 1996
Bronse


== Referanser ==


== Eksterne lenker ==
(en) Jean Labonté – IPC.infostradasports.com 
(en) Jean Labonté – Paralympic.org 
Profil hos den canadiske paralympiske komité